Viivi Palmissaare sõnade kohaselt pole linnapea vahendusel temani jõudnud ükski lahendamist vajav lapsevanema kiri või suuline probleemi teavitus. Tavapraktika on kõikjal selline olnud, et probleemi  sisaldav kiri saadetakse asjasse puutuva isiku kätte või püütakse selgust luua mõnel muul viisil, mitte ei jäeta inimeste pöördumisi lauasahtlisse vedelema oma aega ootama. Eelöeldu põhjal tuleb linnapeal kõigepealt välja otsida kõik hulgana saabunud kaebekirjad ja telefonivestlustest tehtud märkmed, et üheskoos läbi vaadata, millega tegu üldse on. Seda saab muidugi üksnes siis teha, kui need pole samuti kadunud nagu 2009. aasta lõpul toimunud Brüsseli komandeeringu sõidupiletid.